Fridrik Vilim II, kralj Pruske

Fridrik Vilim II (25. septembar 1744 - 16. novembar 1797) je bio pruski kralj od 1786. do 1797. godine.

Rođen je u Berlinu za vrijeme vladavine svog amidže, Fridrika II. Roditelji su mu bili pruski princ Avgust Vilim i braunšvajška vojvotkinja Ludovika. Pošto je njegov amidža bio homoseksualac, u braku s njegovom tetkom po majci, Elizabetom Kristinom, nije imao djece, pa je Fridrik Vilim nakon očeve smrti postao pruski prijestolonasljednika.

Godine 1786, po amidžinoj smrti, Fridrik Vilim II je naslijedio prusku krunu. Iako nije imao posebne voje i političke vještine, Pruska je za vrijeme njegove vladavine postigla značajnu ekspanziju. Nije uspio sačuvati amidžin način ličnog upravljanja zemljom, ali je proširio kraljevstvo na Ansbach i Bayreuth nakon što se markgrof Karlo Aleksandar odrekao svojih teritorija, te veliki dio središnje Poljske, uključujući i Varšavu, prilikom Druge (1793) i Treće (1795) podjele Poljske. Sklopio je savez s Leopoldom II, carom Svetog Rimskog Carstva, kako bi se suprotstavio Francuskoj revoluciji. Njegov najpoznatiji čin bilo je izdavanje Edikta o religiji (Religionsedikt) 1788. godine.

Kategorija:Kraljevi Pruske